Eilsel konverentsil "Äriplaan 2011" üles astunud AS Merko Ehitus enamusaktsionär Toomas Annus peatus oma ettekandes ka käimasoleval maadevahetuse protsessil. Tema põhiliseks sõnumiks oli, et nii kapo kui ka prokuratuur on enamikku episoode, milles teda süüdistatakse, valesti tõlgendanud.
Annus jagas ka soovitusi, mis aitavad vältida tema saatust.
"Vältige konflikte kapo ametnike ja nende sugulastega. Vältige vastasseisu poliitikutega, nad teevad teile mingil hetkel ära oma meetodiga, mida teie ei tunne ning vältige kontakte opositsiooniga."
Lisaks arvas Annus, et Eestis ei kehti võrdne kohtlemine, "kõik on võrdsed, osa on võrdsemad," arvas ta.
Annus soovitas hoida puutumatut finantsvaru, mida keegi ei saa ära võtta ja mida saab vajadusel kasutada oma pere toitmiseks ja õigusabikulude tasumiseks.
"Koostage oma firmas läbiotsimise manuaal, et töötajad teaksid, kuidas nad peavad läbiotsimise korral käituma. Korraldage telefoni käsitlemise kiirkursus, et salaja pealtkuulatud telefonikõnesid ei oleks võimalik mitmeti tõlgendada," lisas annus veel.